PAKKUMUSE ESITAMISE ETTEPANEK

Hanke nimetus:

**OSA 2 Raidmete kokkuveoteenuse tellimine Kagu regioonis Võru varumispiirkonnas**

Hankemenetluse liik: piiratud hankemenetlus „2024 Tartu ja Võru piirkonna raidmete kokkuvedu“ (DHS nr 1-47/2309 „Raie- ja kokkuveoteenus“, RH registri viitenumber 239573)

Pakkumuste esitamine: elektrooniline, läbi eRHRi

Viitenumber: 279353 (RMK DHS nr 1-47.3111)

Käesolevaga teeme Teile ettepaneku esitada pakkumus järgmisele teenusele:

1. **Tööde kirjeldus, tööde teostamise aeg, tööde teostamise või teenuse tellimise alustamise tähtajad, lepingu sõlmimise tähtaeg, lepingu kogu kehtivusaeg**
   1. Tellitakse raidmete kokkuvedu lageraielankidelt ajavahemikul **20.05.2024** kuni **15.07.2024.a.**
   2. Lepingu kehtivusaeg on 15.07.2026.
   3. Leping sõlmitakse esimesel võimalusel.
2. **Töö teostamise asukohad, teenuste maht, teenuse üldine kirjeldus**
   1. Tööpiirkonnaks on Kagu regiooni Võru varumispiirkond (varumispiirkondade kaart on toodud lisas 3).
   2. Raidmeid tuleb koondada ligikaudu 120 hektarilt. Ladustatav maht on hinnanguliselt **3000 tm**.
   3. Keskmine kokkuveokaugus on 300 m.
   4. Kokkuveoteenuse üldine tehniline kirjeldus:

- Kokkuveotee ja vahelaoplatsi ettevalmistamine;

- Raidmete virnastamine vahelaoplatsil;

- Vahelaoplatsi tulnud energiapuidu koguste hindamine ja koguste teatamine RMKle elektrooniliselt;

- Virnade markeerimine (vahelaonime ja sordi koodide märkimine);

- Kokkuveo lõpul vahelaoplatsi puhastamine raidmetest, puu koorest jms;

- Kokkuveol tuleb kasutada viglahaaratsit, et vältida kivide ja pinnase sattumist energiapuidu hulka.

1. **Tasustamine**
   1. Kokkuveo lõpetamisel tasutakse töövõtjale praakeri poolt vahelaos hinnatud kogusest 80% eest.
   2. Juhul, kui 23 kuu jooksul peale praakeri poolt koguse vahelaos hindamist ei ole teostatud raidmete ja laasimata tüveste hakkimist, tasutakse töövõtjale ülejäänud 20 % koguse (seni veel tasumata koguse) eest 24 kuu jooksul praakeri poolt koguse vahelaos hindamisest.
   3. juhul, kui 23 kuu jooksul peale praakeri poolt koguse vahelaos hindamist on teostatud raidmete ja laasimata tüveste hakkimine, siis raidmete ja laasimata tüveste hakkimise järgselt määratakse hakkimistulemuste alusel raidmete ja laasimata tüveste täpsustatud kogus ning Töövõtjale tasutakse hakkimistulemuste alusel määratud raidmete ja laasimata tüveste täpsustatud koguse ja punkti 3.1. alusel tasutud koguse vahe.
   4. juhul, kui hakkimistulemuste alusel määratud raidmete ja laasimata tüveste täpsustatud kogus on väiksem kui punkti 3.1. alusel tasutud kogus, siis töövõtjalt talle juba makstud tasu tagasi ei nõuta.
   5. juhul, kui hakkimine viiakse läbi peale 23 kuu möödumist peale praakeri poolt koguse vahelaos hindamist, siis hakkimistulemuste alusel raidmete ja laasimata tüveste täpsustatud kogust ei määrata.
2. **Lepingu täitmisel kasutatavale tehnikale esitatavate täpsemad nõuded**
   1. Tehnikale esitatud üldised tingimused on toodud lisas 2.
   2. Kokkuveomasinale ei ole seatud vanusepiirangut.
   3. Tehnika ettenäitamine toimub vastavalt raamlepingu tingimuste punktile 13.60.1.
   4. Kokkuveol tuleb kasutada viglahaaratsit.
3. **Pakkumuse esitamisel ja lepingu täitmisel nõutav tagatis**
   1. Tagatist ei nõuta.
4. **Üldine info**
   1. Pakkuja esitab eRHR süsteemis hinnatavate näitajate all hinnakoefitsiendi RMK hinnaraamistikule. Hinnakoefitsient märkida täpsusega kolm (3) kohta peale koma!

Väiksema täpsusega esitatud hinnakoefitsiendi puhul loetakse arvu lõpust puuduolevad kümnendkohad nullideks. Suurema täpsusega esitatud hinnakoefitsiendi puhul hankija ümardamist ei teosta, vaid tunnistab pakkumuse hankedokumentidele mittevastavaks ja lükkab tagasi.

* 1. Hankija tunnistab edukaks kõige väiksema hinnakoefitsiendiga pakkumuse.
  2. Kui täpselt võrdse väikseima hinnakoefitsiendiga pakkumuse on esitanud rohkem kui üks pakkuja, siis heidetakse nende pakkujate vahel liisku. Juhul, kui pakkumuse esitamise ettepanekus on määratud teisiti ning edukaks tuleks tunnistada rohkem, kui üks järjestikust kõige väiksema hinnakoefitsiendiga pakkumust, siis heidetakse liisku vastavate edukaks osutumise võimalusega pakkujate vahel. Liisuheitmise koht ja ajakava teatatakse eelnevalt pakkujatele ning nende volitatud esindajatel on õigus viibida liisuheitmise juures.
  3. Hankija ei ole kohustatud tunnistama pakkumusi edukaks ega sõlmima lepinguid hankemenetluses pakutavast teenuse hinnast (hinnakoefitsiendi suurusest) sõltumata, s.o hankija jaoks liiga kõrge hinnaga (hinnakoefitsiendiga) teenust ei ole hankija kohustatud tellima.
  4. **Leping sõlmitakse edukaks tunnistatud pakkumusele nõustumuse andmisega**. Juhul, kui sellisel viisil sõlmitud lepingut ei ole asutud lepingu tingimustes kirjeldatud viisil ja ajal täitma, siis loeb hankija sellise rikkumise oluliseks lepingurikkumiseks (rikutakse kohustust, mille täpne järgimine on lepingust tulenevalt teise lepingupoole huvi püsimise eelduseks lepingu täitmise vastu) ja hankijal on ilma nende kohustuste täitmiseks täiendavat tähtaega andmata õigus jätkata RHS § 119 alusel hankemenetlusega ning nõuda kahju hüvitamist.
  5. Nõustumus antakse läbi eRHR süsteemi, edastades edukale pakkujale hankija nimel lepingu sõlmimiseks volitatud isiku poolt digitaalselt allkirjastatud konteineri, milles sisalduvad riigihankes hanke alusdokumentidena esitatud raamlepingu tingimused ja edukaks tunnistatud pakkumus. Raamlepingu sõlmimise ja jõustumise ajaks on nõustumuse esitamise päev.

Hankedokumendi lisad:

Lisa 1 - Hinnaraamistik

Lisa 2 – RMK nõuded tehnikale

Lisa 3 – Varumispiirkondade kaart

Lisa 4 – Kasutatava tehnika nimekiri